La UPG llança més de 30 cursos i tallers per a aquest quadrimestre
07 setembre 2022

## La UPG llança més de 30 cursos i tallers per a aquest quadrimestre07 setembre 2022Última actualització: 07 setembre 2022

![](../gestion/img/9e0008f714f5543aeef8d55218428f768146619e119b419d3be9d8987f9a730e.jpg)  
  

[](http://universitatpopulargandia.blogspot.com/)El regidor de Cultura, **Nahuel González**, acompanyat per **Boro Manó**, representant de la UPG, ha presentat aquest matí la programació que tindrà la Universitat Popular de Gandia durant els mesos d’octubre fins a febrer.

Un total de 28 cursos i 4 tallers conformaran un programa per a tots els públics. Un ventall d’opcions amb activitats de diversos àmbits i horaris de matí i vesprada per a arribar al major nombre de gent possible. A banda, comptarà amb diversos espais on impartir-los com poden ser el CS Benipeixcar, la UPG, la Escola Pia, CS Raval, edifici Tossal UV...

El període de inscripcions començarà el proper dilluns 12 i conclourà el 22 de setembre, a les 13.30 h. A continuació, en aquells cursos i tallers on la demanda siga major a l’oferta es produirà un sorteig públic que tindrà lloc el 23 de setembre. Una vegada realitzat, es publicaran aquelles persones que podran matricular-se.

Idiomes, balls, manualitats, fotografia, escriptura, gestió informativa o emocional... són alguns dels quasi 30 cursos que ofereix durant un quadrimestre la UPG. Per altra banda, els tallers de telèfon mòbil, tractament creatiu amb imatges, excursions al patrimoni cultural i senderisme i patrimoni natural tindran una durada d’entre 10 o 20 h.

“És una programació continuista amb motiu de l’èxit que han tingut les passades edicions d’un element pedagògic que no s’ha detingut ni durant la pandèmia”, ha assenyalat González. A més, el regidor de Cultura ha afegit que “a banda de la formació hi ha un component social”.

Pel que fa a les novetats, Manó ha destacat que les excursions de patrimoni cultural “enguany tenen com al·licient eixides programades a València amb motiu del seu nomenament com a Capital Mundial del Disseny 2022”. Per concloure, ha sumat que alguns tallers d’edicions passades ara s’han convertit en cursos pel seu “gran èxit”, com ha estat el Macramé.

Per a més informació respecte als diferents cursos i tallers, preus, ubicacions i horaris consultar la pàgina web de la UPG: [http://universitatpopulargandia.blogspot.com/](http://universitatpopulargandia.blogspot.com/)

[Twittear](https://twitter.com/share)